**Ministru kabineta noteikumu projekta**

**„Elektronisko sakaru tīklu, elektrisko tīklu, siltumtīklu, ūdensvadu un kanalizācijas tīklu, gāzes vadu, gāzapgādes iekārtu un būvju, gāzes noliktavu un krātuvju būvniecības saskaņošanas kārtība, ja šo objektu aizsargjosla aizņems zemi, kas** **ir daudzdzīvokļu māju dzīvokļu īpašnieku kopīpašums ” anotācija**

|  |  |
| --- | --- |
| I. Kādēļ normatīvais akts ir vajadzīgs | |
| 1. Atsauce uz Deklarāciju par Ministru kabineta iecerēto darbību, politikas plānošanas dokumentu un citiem dokumentiem, kuros dots uzdevums izstrādāt normatīvā akta projektu | Ministru kabineta noteikumu projekts „Elektronisko sakaru tīklu, elektrisko tīklu, siltumtīklu, ūdensvadu un kanalizācijas tīklu, gāzes vadu, gāzapgādes iekārtu un būvju, gāzes noliktavu un krātuvju būvniecības saskaņošanas kārtība, ja šo objektu aizsargjosla aizņems zemi, kas ir daudzdzīvokļu māju dzīvokļu īpašnieku kopīpašums” (turpmāk – noteikumu projekts) izstrādāts pamatojoties uz Aizsargjoslu likuma 33.panta otro daļu. |
| 2. Pašreizējās situācijas raksturojums | Līdz Aizsargjoslu likuma 33.panta otrajā daļā paredzēto Ministru kabineta noteikumu spēkā stāšanās dienai, bet ne ilgāk kā līdz 2009.gada 1.decembrim piemērojami Ministru kabineta 2006.gada 27.jūnija noteikumi Nr. 510 „Aizsargjoslas saskaņošanas kārtība elektriskajiem tīkliem, siltumtīkliem, ūdensvadu un kanalizācijas tīkliem, gāzes vadiem, gāzapgādes iekārtām un būvēm, gāzes noliktavām un krātuvēm, ja aizsargjosla aizņem zemi, kas ir daudzdzīvokļu māju dzīvokļu īpašnieku kopīpašums”. |
| 3.  Normatīvā akta projekta būtība | Ar šo Ministru kabineta noteikumu projektu plānots noteikt kārtību, kādā saskaņo elektronisko sakaru tīklu, elektrisko tīklu, siltumtīklu, ūdensvadu un kanalizācijas tīklu, gāzes vadu, gāzapgādes iekārtu un būvju, gāzes noliktavu un krātuvju būvniecību vai paplašināšanu, ja paredzēts, ka pēc tās attiecīgā aizsargjosla aizņems jaunas zemes platības, kas ir daudzdzīvokļu māju dzīvokļu īpašnieku kopīpašums un ar daudzdzīvokļu dzīvojamo māju veido vienotu nekustamo īpašumu. Saskaņošanai tiek nodota būvprojekta attiecīgā daļa ar aizsargjoslām. Lēmums par saskaņojumu vai noraidījumu jāpieņem 30 dienu laikā no uzaicinājuma saņemšanas dienas. 10 dienu laikā pēc lēmuma pieņemšanas pārvaldnieks to iesniedz objekta īpašniekam. Ja 40 dienu laikā pārvaldnieks nav informējis par lēmumu pieņemšanu, tad projekts uzskatāms par saskaņotu  Atsevišķos tiesību normatīvajos aktos noteiktajos gadījumos objekta īpašnieks vai valdītājs informē daudzdzīvokļu mājas dzīvokļu īpašniekus, uz kuru nekustamo īpašumu attiecas aizsargjosla, kā arī vietējo pašvaldību par aizsargjoslu vai tās izmaiņām, neveicot saskaņošanu.  Vienreizējo atlīdzību nekustamā īpašuma īpašniekiem aprēķina un izmaksā saskaņā ar 2006.gada 25.jūlija MK noteikumiem Nr. 603 „Kārtība, kādā aprēķināma un izmaksājama atlīdzība par energoapgādes objekta ierīkošanai vai rekonstrukcijai nepieciešamā zemes īpašuma atsavināšanu vai lietošanas tiesību ierobežošanu” |
| 4. Cita informācija | Pieņemot likumu „Grozījumi Aizsargjoslu likumā” (14.05.2009), 33. panta otrā daļa tika izteikta jaunā redakcijā. Atbilstoši likuma „Par likumu un citu Saeimas, Valsts prezidenta un Ministru kabineta pieņemto aktu izsludināšanas, publicēšanas, spēkā stāšanās kārtību un spēkā esamību” 10.pantam Ekonomikas ministrija sagatavoja Ministru kabineta noteikumu projektu „Elektronisko sakaru tīklu, elektrisko tīklu, siltumtīklu, ūdensvadu un kanalizācijas tīklu, gāzes vadu, gāzapgādes iekārtu un būvju, gāzes noliktavu un krātuvju būvniecības saskaņošanas kārtība, ja šo objektu aizsargjosla aizņems zemi, kas ir daudzdzīvokļu māju dzīvokļu īpašnieku kopīpašums” |

II- VI sadaļa- projekts šīs jomas neskar

|  |  |
| --- | --- |
| VII. Kā tiks nodrošināta normatīvā akta izpilde | |
| 1. Kā tiks nodrošināta normatīvā akta izpilde no valsts un pašvaldību puses – vai tiek radītas jaunas valsts institūcijas vai paplašinātas esošo institūciju funkcijas | Ministru kabineta noteikumu projekta izpilde tiks nodrošināta esošo valsts institūciju funkciju ietvaros. |
| 2. Kā sabiedrība tiks informēta par normatīvā akta ieviešanu | Ministru kabineta noteikumi pēc tā pieņemšanas tiks publicēts oficiālajā laikrakstā “Latvijas Vēstnesis” un ievietots normatīvo aktu informācijas sistēmā „NAIS”, kā arī būs pieejams bezmaksas normatīvo aktu datu bāzē [www.likumi.lv](http://www.likumi.lv). Kā arī noteikumi tiks ievietoti Ekonomikas ministrijas interneta vietnē. |
| 3. Kā indivīds var aizstāvēt savas tiesības, ja normatīvais akts viņu ierobežo | Normatīvais akts neierobežo indivīda tiesības. |
| 4. Cita informācija | Nav attiecināms |

Ekonomikas ministrs A.Kampars

Vīza: Valsts sekretārs A.Matīss

25.09.2009 8:30

579

D.Rekšāne 67013218 dace.reksane@em.gov.lv